Ο **Γιώργος "Τζορτζ" Καλαϊτζάκης** (Ηράκλειο Κρήτης, 2 Ιανουαρίου 1999), είναι Έλληνας καλαθοσφαιριστής. Έχει ύψος 2,03 μ και αγωνίζεται στη θέση του πόιντ γκαρντ / σούτινγκ γκαρντ / σμολ φόργουορντ στην γερμανική Τούμπινγκεν.

Σταδιοδρομία
------------

Ξεκίνησε να παίζει με τους νεαρούς του Άρη. Ο Καλαϊτζάκης ξεκίνησε την επαγγελματική του σταδιοδρομία το 2015, με τον Παναθηναϊκό. Στον Παναθηναϊκό ο Καλαϊτζάκης συνυπήρξε για μια χρονιά με το μπασκετικό πρότυπό του όπως ο ίδιος έχει δηλώσει, τον Δημήτρη Διαμαντίδη. Έκανε το ντεμπούτο του στο Ελληνικό πρωτάθλημα στις 18 Φλεβάρη 2016. Το 2017 ανανέωσε το συμβόλαιο του για τρία ακόμα χρόνια. Στην Ευρωλίγκα αγωνίστηκε για πρώτη φορά κόντρα στην Μακάμπι Τελ Αβίβ στις 19 Δεκεμβρίου 2017.

Με τους πράσινους, έχει κερδίσει τον τίτλο του Κυπέλλου Ελλάδας τα έτη 2016, 2017 και 2019 και το Πρωτάθλημα Ελλάδος το 2017, 2018 και 2019.

Το καλοκαίρι του 2019, δόθηκε δανεικός στην λιθουανική Νεβέζις. Εκεί μέτρησε 12.2 πόντους, 4.3 ριμπάουντ και 2,3 ασίστ ανά ματς στην λιθουανική λίγκα. 

Τον Ιούνιο του 2020 επέστρεψε στον Παναθηναϊκό. Στις 11 Αυγούστου 2020, ανανέωσε το συμβόλαιό του με τους πράσινους μέχρι το 2022. Στις 27 Νοεμβρίου βρέθηκε για πρώτη φορά στη βασική πεντάδα της ομάδας, στην Ευρωλίγκα. Στις 9 Μαΐου 2021, κατέκτησε το τέταρτο Κύπελλο Ελλάδας, νικώντας τον τελικό τον Προμηθέα Πάτρας με 91-79. Στις 10 Ιουνίου, κατέκτησε το Πρωτάθλημα Ελλάδας, αφού ο Παναθηναϊκός κέρδισε στη σειρά των τελικών το Λαύριο με 3-1.

Στις 30 Ιουλίου 2021, επιλέχθηκε από τους Ιντιάνα Πέισερς στην 60η θέση, στον δεύτερο γύρο ντραφτ. Αμέσως τα δικαιώματα του ανταλλάχθηκαν και ο παίκτης πήγε στους Μιλγουόκι Μπακς. Στις 3 Αυγούστου 2021, ανακοινώθηκε επίσημα από τους Μπακς, πληρώνοντας στον Παναθηναϊκό την ρήτρα των 300.000 ευρώ. Στις 19 Οκτωβρίου 2021, έκανε το ντεμπούτο του με τους Μπακς στο ΝΒΑ, κόντρα στους Μπρούκλιν Νετς στη νίκη με 127-104, έχοντας δυο ριμπάουντ. Στις 20 Νοεμβρίου, βρέθηκε στη θυγατρική των Μπακς, τους Ουισκόνσιν Χερντ κάνοντας ντεμπούτο στην Αναπτυξιακή Λίγκα. Στον πρώτο του αγώνα είχε 15 πόντους (5/11 σουτ, 2/5 τρίποντα και 3/4 βολές), 8 ριμπάουντ και 4 ασίστ. Αποδεσμεύτηκε από τους Μπακς στις 3 Δεκεμβρίου 2021, έχοντας αγωνιστεί σε εννέα αγώνες με 1.8 πόντους και 1 ριμπάουντ ανά 5.3 λεπτά συμμετοχής.

Στις 30 Δεκεμβρίου 2021, ανακοινώθηκε πως θα συνεχίσει την καριέρα του στις Η.Π.Α καθώς βρήκε συμβόλαιο από τους Οκλαχόμα Σίτι Θάντερ. Αρχικά αγωνίστηκε με την θυγατρική ομάδα των Οκλαχόμα Σίτι Μπλου, όπου σε 31 αγώνες στο NBDL είχε 10.1 πόντους, 3.9 ριμπάουντ και 2.1 ασίστ σε 19.6 λεπτά συμμετοχής. Στις 8 Απριλίου 2022 σημείωσε 25 πόντους κατά των Λέικερς κάνοντας ατομικό ρεκόρ σε πόντους ενώ είχε 4 ριμπάουντ, 6 ασίστ και 3 κλεψίματα παραμένοντας στο παρκέ για 45 λεπτά. Μάλιστα η επίδοσή του σε πόντους αποτελεί το τέταρτο ατομικό ρεκόρ Έλληνα παίκτη όλων των εποχών στο ΝΒΑ. Με την Οκλαχόμα σε τέσσερα ματς στο φινάλε της κανονικής περιόδου μέτρησε 17.5 πόντους, 3.3 ριμπάουντ, 3 ασίστ και 2.2 κλεψίματα.

Στις 25 Ιουλίου 2022, επέστρεψε στον Παναθηναϊκό, για τα επόμενα δύο χρόνια. Μάλιστα στους «πράσινους» ήταν ξανά συμπαίκτης με τον αδελφό του, Παναγιώτη. Την σεζόν 2022-23, είχε 6.7 πόντους, 2.5 ριμπάουντ και 1.2 ασίστ μέσο όρο σε 15 λεπτά συμμετοχής στο ελληνικό πρωτάθλημα και 2 πόντους και 1.1 ριμπάουντ μέσο όρο σε 10 λεπτά συμμετοχής στην Ευρωλίγκα. Στις 4 Σεπτεμβρίου 2023, ο Παναθηναϊκός ανακοίνωσε ότι λύθηκε το συμβόλαιό του.

Στις 7 Δεκεμβρίου 2023, συμφώνησε με την γερμανική Τούμπινγκεν. Στις 16 Δεκεμβρίου, πραγματοποίησε το ντεμπούτο του με την ομάδα έχοντας σε 25'45" 12 πόντους (4/6 δίποντα, 0/2 τρίποντα, 4/5 βολές), 6 ριμπάουντ, 2 ασίστ, 1 κλέψιμο αλλά και 4 λάθη.

Εθνική ομάδα
------------

Ο Καλαϊτζάκης είναι μέλος των μικρότερων εθνικών ομάδων της Ελλάδας. Με τις μικρές εθνικές ομάδες, έπαιξε το 2015 στο πρωτάθλημα FIBA Europe Under-16, στο πρωτάθλημα 2016 FIBA Europe Under-18 και στο πρωτάθλημα κάτω των 18 ετών FIBA Europe 2017. Το 2018 αγωνίστηκε στο πρωτάθλημα κάτω των 20 ετών FIBA Europe.

Προσωπική ζωή
-------------

Ο δίδυμος αδερφός του, Παναγιώτης, είναι επίσης επαγγελματίας καλαθοσφαιριστής. Υπήρξαν συμπαίκτες στη λιθουανική ομάδα Νεβέζις, τη σεζόν 2019-20, καθώς και στον Παναθηναϊκό (2022-2023), όπου έγιναν οι πρώτοι δίδυμοι αδερφοί που φόρεσαν την ίδια φανέλα μετά από 31 χρόνια και μετά από τους Τομ και Νικ Κατσίκης τη σεζόν 1991-92, για το Πρωτάθλημα Ελλάδας.

Τίτλοι
------

#### Παναθηναϊκός

* 4x Πρωτάθλημα Ελλάδας: (2017, 2018, 2019, 2021)
* 4x Κύπελλο Ελλάδας: (2016, 2017, 2019, 2021)

Παραπομπές
----------

1. ↑  George Kalaitzakis HEIGHT195cm
2. ↑  «Στον Παναθηναϊκό (κι) ο 16χρονος Καλαϊτζάκης (pics)».. Ανακτήθηκε στις 2018-05-07.
3. ↑  «Καλαϊτζάκης: "Είδωλο μου ο Διαμαντίδης"». *Basketnet.gr*.. Ανακτήθηκε στις 2018-05-07. [*νεκρός σύνδεσμος*]
4. ↑  «Ντεμπούτο με τρίποντο για Καλαϊτζάκη (vid)».. Ανακτήθηκε στις 2018-05-07.
5. ↑  ««Έδεσε» για άλλα τρία χρόνια Καλαϊτζάκη και Λούντζη ο Παναθηναϊκός!».. Ανακτήθηκε στις 2018-05-07.
6. ↑  «Ντεμπούτο στην Ευρωλίγκα για Καλαϊτζάκη! | Cretalive». *Cretalive*.. Ανακτήθηκε στις 2018-05-07.
7. ↑  «Κανονικά στη Νεβέζις ο Καλαϊτζάκης ως δανεικός από τον Παναθηναϊκό (pics)». *www.gazzetta.gr*. Ανακτήθηκε στις 15 Σεπτεμβρίου 2019.
8. ↑  «Παναθηναϊκός: Επιστροφή στις προπονήσεις με Καλαϊτζάκη και Αθηναίου». *Eurohoops*. 15 Ιουνίου 2020. Ανακτήθηκε στις 15 Ιουνίου 2020.
9. ↑  «Παναθηναϊκός: Επίσημη η παραμονή Καλαϊτζάκη έως το 2022!». *www.gazzetta.gr*. Ανακτήθηκε στις 11 Αυγούστου 2020.
10. ↑  «Παναθηναϊκός – Μπάγερν: Πρώτη φορά βασικός ο Καλαϊτζάκης στην EuroLeague!». *www.gazzetta.gr*. Ανακτήθηκε στις 28 Νοεμβρίου 2020.
11. ↑  «Η ομάδα-υπερηφάνεια των Παναθηναϊκών το σήκωσε κι αυτό!». *SDNA*. 9 Μαΐου 2021. Ανακτήθηκε στις 9 Μαΐου 2021.
12. ↑  «Παναθηναϊκός: Πρωταθλητής Ελλάδος στην ημέρα του Παύλου Γιαννακόπουλου!». *Eurohoops*. 11 Ιουνίου 2021. Ανακτήθηκε στις 31 Ιουλίου 2021.
13. ↑  «ΝΒΑ Ντραφτ: Στο Νο60 ο Καλαϊτζάκης στους Μπακς – Τα συγχαρητήρια του Παναθηναϊκού (pic)». *Eurohoops*. 30 Ιουλίου 2021. Ανακτήθηκε στις 31 Ιουλίου 2021.
14. ↑  «Καλαϊτζάκης: Ανακοινώθηκε και επίσημα από τους Μπακς! (pic) | Gazzetta». *www.gazzetta.gr*. Ανακτήθηκε στις 3 Αυγούστου 2021.
15. ↑  «Μπακς: Πολύτιμος ο Θανάσης, ντεμπούτο ο Καλαϊζάκης (Video)». *Eurohoops*. 20 Οκτωβρίου 2021. Ανακτήθηκε στις 28 Νοεμβρίου 2021.
16. ↑  «Γιώργος Καλαϊτζάκης: Εξαιρετικό ντεμπούτο στην G-League (Video)». *Eurohoops*. 20 Νοεμβρίου 2021. Ανακτήθηκε στις 28 Νοεμβρίου 2021.
17. ↑
18. ↑  «Γιώργος Καλαϊτζάκης: Οι Θάντερ του πρόσφεραν συμβόλαιο! (photo)». *Eurohoops*. 30 Δεκεμβρίου 2021. Ανακτήθηκε στις 30 Δεκεμβρίου 2021.
19. ↑  «Γιώργος Καλαϊτζάκης: Το career high κόντρα στους Λέικερς (vid) | Gazzetta». *www.gazzetta.gr*. Ανακτήθηκε στις 9 Απριλίου 2022.
20. ↑  «ΝΒΑ: Ο Καλαϊτζάκης πέτυχε το τρίτο ρεκόρ πόντων Έλληνα παίκτη όλων των εποχών! (Videos)». *Eurohoops*. 9 Απριλίου 2022. Ανακτήθηκε στις 9 Απριλίου 2022.
21. ↑  «Παναθηναϊκός: «Πράσινος» ο Γιώργος Καλαϊτζάκης (vid) | Gazzetta». *www.gazzetta.gr*. Ανακτήθηκε στις 25 Ιουλίου 2022.
22. ↑  «Γιώργος & Παναγιώτης Καλαϊτζάκης: ΞΑΝΑ δίδυμα αδέρφια – συμπαίκτες στην Α1 μετά από 31 χρόνια!». *Eurohoops*. 25 Ιουλίου 2022. Ανακτήθηκε στις 26 Ιουλίου 2022.
23. ↑  «Ο Παναθηναϊκός άφησε ελεύθερο τον Γιώργο Καλαϊτζάκη». *www.sport24.gr*. Ανακτήθηκε στις 4 Σεπτεμβρίου 2023.
24. ↑  «Γιώργος Καλαϊτζάκης: Στην Τούμπινγκεν ο πρώην παίκτης του Παναθηναϊκού | Gazzetta». *www.gazzetta.gr*. Ανακτήθηκε στις 16 Δεκεμβρίου 2023.
25. ↑  «Θετικός στο ντεμπούτο του στη Γερμανία ο Γιώργος Καλαϊτζάκης, αλλά ηττημένος». *www.sport24.gr*. Ανακτήθηκε στις 16 Δεκεμβρίου 2023.
26. ↑  «Nevezis signs Georgios and Panagiotis Kalaitzakis» (στα Αγγλικά). Sportando. 28 Αυγούστου 2019. Ανακτήθηκε στις 28 Αυγούστου 2019.
27. ↑  «Γιώργος & Παναγιώτης Καλαϊτζάκης: ΞΑΝΑ δίδυμα αδέρφια – συμπαίκτες στην Α1 μετά από 31 χρόνια!». *Eurohoops*. 25 Ιουλίου 2022. Ανακτήθηκε στις 24 Σεπτεμβρίου 2022.

Εξωτερικοί σύνδεσμοι
--------------------

* Γιώργος Καλαϊτζάκης, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Giorgos Kalaitzakis, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).